Document ID: /roh_data/filtered/swiss_laws_in_ROHinterleaved.jsonl.gz/25729

This text was translated from DE into Rumantsch Grischun.

In den Fächern mit Abschlussprüfungen ergibt sich die Note je zur Hälfte aus der Prüfungsnote und aus der Erfahrungsnote. Die Prüfungsnote entspricht der Leistung oder dem Mittel der Leistungen in den Prüfungen im entsprechenden Fach. Die Erfahrungsnote ist das Mittel aller Semesterzeugnisnoten im entsprechenden Fach oder im interdisziplinären Arbeiten. In den Fächern des Ergänzungsbereichs entsprechen die Noten den Erfahrungsnoten. Im interdisziplinären Arbeiten ergibt sich die Note je zur Hälfte aus der Note für die interdisziplinäre Projektarbeit und der Erfahrungsnote. Die Note für die interdisziplinäre Projektarbeit ergibt sich aus der Bewertung des Erarbeitungsprozesses, des Produkts und der Präsentation. Die Leistungsbewertung und die Notenberechnung erfolgen sinngemäss nach Artikel 16.

En ils roms cun examens finals sa cumpona la nota mintgamai per la mesadad da la nota d’examen e da la nota empirica. La nota d’examen correspunda a la prestaziun u a la media da las prestaziuns en ils examens dal rom respectiv. La nota empirica è la media da tut las notas dals attestats da semester dal rom respectiv u dal lavurar en moda interdisciplinara. En ils roms dal sectur cumplementar correspundan las notas a las notas empiricas. En il lavurar en moda interdisciplinara sa cumpona la nota mintgamai per la mesadad da la nota per la lavur da project interdisciplinara e da la nota empirica. La nota per la lavur da project interdisciplinara sa cumpona da la valitaziun dal process d’elavuraziun, dal product e da la preschentaziun. La valitaziun da la prestaziun e la calculaziun da las notas vegnan fatgas confurm al senn tenor l’artitgel 16.